== Skolelærer ==
I 1839 kom Appel på [[Lyngby Seminarium]], hvorfra han dimitteredes i 1841 med udmærkelse. Samme år vendte han hjem til [[Sønderjylland]] og blev medhjælper hos [[kateket]]en i [[Ribe]]. To år senere blev han lærer ved skolen i [[Lovrup]], og godt to år senere andenlærer ved degneskolen i [[Løjt Kirkeby|Løjt]]. I 1847 blev han lærer i [[Ballum]], hvor han samme år giftede sig med lærerdatteren Anne Kirstine Lorentzen (1829 – 1869). I 1851 forflyttedes han til [[Tønder]], hvor det danske sprog skulle indføres ved Borgerskolen, og hvor han også blev timelærer ved [[Tønder Seminarium|seminariet]].
Historie Ledere